ঢাকুরিয়া ছিনতাই কাণ্ডে ৩ দুষ্কৃতী গ্রেফতার হলেও উদ্ধার হয়নি সোনার হার

কলকাতা: ঢাকুরিয়ার (Dhakuria Incident) ছিনতাইয়ের ঘটনার কিনারা করল পুলিশ (Police)। ঘটনায় তিনজনকে গ্রেফতার করা হয়েছে বলে জানিয়েছেন কলকাতা পুলিশের পুলিশ কমিশনার মনোজ কুমার বর্মা (Police Commissioner of Kolkata Police Manoj Kumar Verma) । ধৃতদের নাম বাপি সরকার, বাপ্পা সরকার এবং অমিত মণ্ডল। সিসিটিভি (CCTV) ফুটেজ দেখেই পুলিশ এদের তিনজনকে গ্রেফতার করেছে। সোনার হারটি (Gold Rate) উদ্ধারের চেষ্টা করা হচ্ছে।

গত শনিবার বিকেলের ঘটনা। ঝিল রোডের বাসিন্দা পিয়ালী দে রায় এক আত্মীয়ের বাড়ি থেকে হেঁটে বাড়ি ফিরছিলেন সেই সময় তিন দুষ্কৃতী তার পথ আটকায়। তারা সবাই বাইকে ছিল। পিয়ালীদেবীর সঙ্গে কথা বলতেই বলতেই তারা ফ্ল্যাটের দিকে আঙুল দেখিয়ে কিছু জানতে চাওয়ার অছিলায় গলার থেকে সোনার চেন ছিনিয়ে নিয়ে চম্পট দেয়।

আরও পড়ুন: বাংলার ভোটার তালিকায় পাঞ্জাব-গুজরাটের লোক, এজেন্সি পাঠিয়েছে বিজেপি: মমতা

কলকাতা পুলিশের কমিশনার মনোজ কুমার বর্মা জানিয়েছেন, “ধৃত তিনজনের নামে আগেও থানায় অভিযোগ ছিল। ছিনতাই হওয়া সোনার হার উদ্ধার করার চেষ্টা চলছে।”

ঢাকুরিয়ায় সোনার গয়না ছিনতাইয়ের ঘটনায় পুলিশ অভিযোগ পাওয়ার পর থেকেই তদন্ত শুরু করেছিল। সিসিটিভি ফুটেজ খতিয়ে দেখে এই তিনজনকে গ্রেফতার করা হয়েছে। এদের তিনজনের বিরুদ্ধে আগেই অনেক অপকর্মের অভিযোগ ছিল। অভিযোগ, যাওয়ার আগে তারা পিয়ালীদেবীকে দুষ্কৃতীরা হুমকি দেয়, বিষয়টি নিয়ে হইচই করলে ফল ভালো হবে না।

এ বিষয়ে মনোজ বলেন, “এই তিনজন আগেও গ্রেফতার হয়েছিল। প্রায় আটটি মামলা রয়েছে তাঁদের বিরুদ্ধে।”

প্রৌঢ়ার দাবি, ছিনতাই হওয়া সোনার হারটির মূল্য প্রায় দেড় লক্ষ টাকা।